Bandar Perindustrian Ras Laffan

Bandar Perindustrian Ras Laffan ialah sebuah hub industri yang terletak 80 kilometer (50 batu) ke utara Doha, Qatar. Ia ditadbir oleh Qatar Petroleum.

Bandar Perindustrian Ras Laffan ialah tapak penghasilan utama gas asli cecair dan proses gas kepada cecair di Qatar. Ia menempatkan loji ORYX GTL dan Pearl GTL, loji gas asli cecair (LNG) Qatargas dan RasGas, loji pemprosesan gas Dolphin, Loji Penapisan Laffan, dan loji tenaga dan air berintegrasi A, B dan C Ras Laffan. Dengan kawasan air tertutup seluas kira-kira 4,500 hektar, Pelabuhan Ras Laffan ialah pelabuhan buatan manusia terbesar di dunia dan memiliki kemudahan eksport LNG terbesar dunia.

Pada Mac 2011, Ras Laffan telah menandatangani memorandum persefahaman dengan Pelabuhan Rotterdam sewaktu lawatan rasmi Queen Beatrix ke Qatar.

 Rujukan 

 Pautan luar 
 Laman sesawang rasmi Bandar Perindustrian Ras Laffan

Kategori:Kawasan berpenduduk di Qatar
Kategori:Kawasan tepi pantai berpenduduk di Qatar